Η **Ντόρις Μπούρες** (Doris Bures) (γεννημένη στις 3 Αυγούστου 1962) είναι Αυστριακή πολιτικός του Σοσιαλδημοκρατικού Κόμματος της Αυστρίας (SPÖ) που υπηρετεί ως ο δεύτερος πρόεδρος του Αυστριακού Εθνικού Συμβουλίου. Από τον Σεπτέμβριο του 2014 έως τον Νοέμβριο του 2017, ήταν Πρόεδρός του. Υπηρέτησε ως Υπουργός Μεταφορών, Καινοτομίας και Τεχνολογίας από το 2008 έως το 2014.

Εκπαίδευση και πρώιμη καριέρα
-----------------------------

Η Μπούρες είναι το τέταρτο παιδί μιας εξαμελούς οικογένειας. Από μικρή ηλικία ασχολήθηκε με την πολιτική μέσω του κινήματος κατά της πυρηνικής ενέργειας και του αυστριακού κινήματος ειρήνης. Έγινε ομοσπονδιακή γραμματέας της Διεθνούς Ένωσης Σοσιαλιστικής Νεολαίας το 1980 και εργάστηκε σε ένα πρόγραμμα με άνεργους νέους μεταξύ 1985 και 1986. Μεταξύ 1988 και 1994 η Μπούρες εργάστηκε ως γραμματέας σε μια τοπική σοσιαλδημοκρατική οργάνωση στη Βιέννη και έγινε γενική γραμματέας της ένωσης αυστριακών ενοικιαστών το 1995. Από το 1997 έως το 2007 ήταν πρόεδρος στον σύλλογο Αυστριακών ενοικιαστών. Στη συνέχεια, η Μπούρες ήταν ο Bundesgeschäftsführerin (εκτελεστική διευθύντρια) του SPÖ μεταξύ 2000 και 2007 και επίσης το 2008.

Πολιτική καριέρα
----------------

### Πρώιμη περίοδος

Η Μπούρες ξεκίνησε την πολιτική της σταδιοδρομία ως δημοτική σύμβουλος στη Βιένη- Λίζινγκ μεταξύ 1987 και 1990. Ήταν αντιπρόεδρος του κόμματός της από το 1995 έως το 2009. Από τον Μάρτιο του 2009 είναι αρχηγός κόμματος του SPÖ Λίζινγκ.

### Σταδιοδρομία στην εθνική πολιτική

Η Μπούρες ήταν μέλος του Εθνικού Συμβουλίου της Αυστρίας μεταξύ 5 Νοεμβρίου 1990 και 15 Ιανουαρίου 2007 και μεταξύ 3 Ιουλίου 2008 και 2 Δεκεμβρίου 2008. Υπηρέτησε ως υπουργός άνευ χαρτοφυλακίου στο υπουργικό συμβούλιο Γκουσενμπάουερ μεταξύ 11 Ιανουαρίου 2007 και 28 Φεβρουαρίου 2007, και ήταν υπουργός για τις γυναίκες, τα μέσα ενημέρωσης και τις δημόσιες υπηρεσίες. Από τις 2 Δεκεμβρίου 2008 η Μπούρες υπηρέτησε ως Υπουργός Μεταφορών, Καινοτομίας και Τεχνολογίας για σχεδόν έξι χρόνια. Τον Σεπτέμβριο του 2014 εξελέγη Πρόεδρος του Εθνικού Συμβουλίου.

Στις 8 Ιουλίου 2016, όταν ο Αυστριακός Πρόεδρος Χάιντς Φίσερ αποχώρησε από τα καθήκοντά του, η θέση του αναπληρωτή προέδρου περιήλθε από κοινού στους τρεις προέδρους του Εθνικού Συμβουλίου – Μπούρες , Νόρμπερτ Χόφερ και Κάρλχαϊνζ Κοπφ.  Ο Αλεξάντερ Φαν ντερ Μπέλεν εξελέγη Πρόεδρος στις 4 Δεκεμβρίου 2016, λαμβάνοντας υποστήριξη από το 53,3% των ψηφοφόρων και νικώντας τον Χόφερ.   Ο Χόφερ, η Μπούρες και ο Κοπφ παρέμειναν από κοινού ως αναπληρωτές πρόεδροι έως ότου ορκίστηκε ο Φαν ντερ Μπέλεν  τον Ιανουάριο του 2017. 

Στις 9 Νοεμβρίου 2017, η Ντόρις Μπούρες εξελέγη δεύτερη Πρόεδρος του Εθνικού Συμβουλίου της Αυστρίας.

Εκτός από τις επιτροπές της, η Μπούρες είναι μέλος της αυστριακής αντιπροσωπείας στην Κοινοβουλευτική Συνέλευση του Συμβουλίου της Ευρώπης (PACE) από το 2018, όπου υπηρετεί στην Επιτροπή Πολιτικών Υποθέσεων και Δημοκρατίας.

Άλλες δραστηριότητες
--------------------

* Αυστριακή Ακαδημία Επιστημών, Πρόεδρος της Γερουσίας (από το 2014)
* Ίδρυμα Μαργκαρέτα Λούπατς, Πρόεδρος του Διοικητικού Συμβουλίου (από το 2014)
* Εθνικό Ταμείο της Δημοκρατίας της Αυστρίας για τα θύματα του εθνικοσοσιαλισμού, Πρόεδρος του Διοικητικού Συμβουλίου (2014-2017)

Αμφισβήτηση
-----------

Τον Μάρτιο του 2018, ένα αυστριακό δικαστήριο έκρινε ότι η απόφαση πρόσληψης της, ως Υπουργού Μεταφορών, συνιστούσε ουσιαστικά μεροληψία λόγω φύλου. Είχε επιλέξει μια υποψήφια με λιγότερα προσόντα για τη θέση του υπευθύνου του τμήματος του υπουργείου αντί για τον άνδρα, που κατέθεσε μήνυση αργότερα για την υπόθεση της μεροληπτικής συμπεριφοράς. Ο άνδρας έλαβε 390.000 δολάρια ως αποζημίωση από το κράτος.

Παραπομπές
----------

1. 1 2 3  «Wer ist Wer»
2. ↑  (Γερμανικά) *Εγκυκλοπαίδεια Μπρόκχαους*. bures-doris.
3. ↑  (Γερμανικά) *Munzinger Personen*. 00000026092. Ανακτήθηκε στις 9  Οκτωβρίου 2017.
4. 1 2  1019059419.
5. ↑  www.club-carriere.com/clubcarriere/index.php/branchen/fachbeitraege/userprofile/140907. Ανακτήθηκε στις 29  Νοεμβρίου 2019.
6. ↑  00145.
7. ↑  «Anfragebeantwortung 10542/AB XXIV. GP» (Γερμανικά) 23  Απριλίου 2012. σελ. 1387.
8. ↑  «Anfragebeantwortung 10542/AB XXIV. GP» (Γερμανικά) 23  Απριλίου 2012. σελ. 1983.
9. 1 2 3 4 5 6  «Bures Doris | Parlament Österreich». *www.parlament.gv.at* (στα Γερμανικά). Ανακτήθηκε στις 3 Απριλίου 2023.
10. 1 2  Tasch, Barbara (1 July 2016). «An Austrian court just overturned the presidential election narrowly lost by a far-right candidate». *International Business Times*.. Ανακτήθηκε στις 1 July 2016.
11. ↑  «Austria far-right candidate Norbert Hofer defeated in presidential poll». *BBC Online*. 4 December 2016.. Ανακτήθηκε στις 4 December 2016.
12. ↑  Oltermann, Philip (5 December 2016). «Austria rejects far-right candidate Norbert Hofer in presidential election». *The Guardian*.. Ανακτήθηκε στις 5 December 2016.
13. ↑  Renon, Danielle (4 December 2016). «Autriche. Van der Bellen président: un soulagement face au populisme» (στα γαλλικά). *Courrier International*.. Ανακτήθηκε στις 5 December 2016.
14. ↑  «Doris Bures › SPÖ» (στα Γερμανικά). Ανακτήθηκε στις 3 Απριλίου 2023.
15. ↑  Doris Bures Parliamentary Assembly of the Council of Europe.
16. 1 2 3  2016 Transparency Report Αρχειοθετήθηκε 2017-04-02 στο Wayback Machine. National Council.
17. ↑  Persio, Sofio (20 Μαρτίου 2018). «Man wins $390,000 in gender discrimination case because a woman got the promotion he was more qualified for». *Newsweek*. Ανακτήθηκε στις 6 Ιουνίου 2018.

Εξωτερικοί σύνδεσμοι
--------------------

* Πολυμέσα σχετικά με το θέμα  Doris Bures στο Wikimedia Commons

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 311574319
* ISNI: 0000 0003 6695 1477
* GND: 1019059419

 |

 |